Pielikums Nr.2

Iepirkuma nolikumam

Nr.ID R1S 2016/9.

**Tehniskā specifikācija**

* 1. Veļas mazgāšanas pakalpojumos ietilpst:
  2. Netīro veļu Pasūtītājs nodod mazgāšanai un pēc mazgāšanas Izpildītājs piegādā veļu saskaitītu;
  3. Izpildītājs saņem netīro veļu mazgāšanai Pasūtītāja telpās veļas noliktavā (savākšanas laiks no plkst. 7.00-10.00 darba dienās pēc pasūtītāja pieprasījuma). Nodod veļu Puses paraksta nodošanas – pieņemšanas aktu, kurā ir atrunāts nododamas veļas skaits;
  4. Tīras veļas piegādāšana ar Izpildītāja transportu un izsniegšana notiek no plkst. 7.00-10.00 darba dienās. Saņemot veļu Puses paraksta nodošanas – pieņemšanas aktu, kurā ir atrunāts saņemtas veļas skaits. Tīras veļas sortimentam 100% jāatbilst nodotās veļas sortimentam;
  5. Tehnoloģijai atbilstošu mazgāšanas un dezinfekcijas līdzekļu lietošana;
  6. Veļas mazgāšana, žāvēšana;
  7. Visas veļas sašķirošana pirms un pēc mazgāšanas;
  8. Medicīnas personāla darba kostīmi jāmazgā atsevišķi, atbilstoši ražotāja prasībām;
  9. Gludināšana un iesaiņošana atbilstoši veļas veidam:
     1. Personāla halātu, darba kostīmu gludināšana ar gludināšanas manekenu vai līdzīgu metodi;
     2. Personāla halātu, darba kostīmu iepakošana vai/ un uzlikšana uz drēbju pakaramā iesaiņojot polietilēnā;
     3. Nodaļu veļas gludināšana temperatūrā no +180°C līdz +205⁰C, izņemot veļu, kurai ir cita ražotāja noteikta gludināšanas temperatūra un gludināšanas tehnika;
     4. Gatavā produkcija tiek salocīta ar stūriem uz augšu, lai ir viegli redzams marķējums;
  10. Ķīmiskā tīrīšana pēc vajadzības.

1. Veļas mazgātavai tiek nodoti sekojoši veļas veidi:
   1. Pacientu gultas veļa (t.sk. spilveni (nepieciešamības gadījumā paredzēt spilvenu pāršūšanu ar jaunu spilvendrānu), sintepona un vilnas segas, kuras jātīra, ievērojot ražotāja noteikto mazgāšanas režīmu, gultas veļa nevar būt salipusi, sapresēta, kas varētu apgrūtināt gultas saklāšanas gaitu un tai jābūt bez mazgāšanas līdzekļu pārpalikumiem);
   2. Pidžamas, flaneļa halāti;
   3. Operāciju zāles zaļie darba kostīmi (jāmazgā atsevišķi);
   4. Frotē dvieļi (garantējot frotē materiāla struktūras saglabāšanu);
   5. Aizkari;
   6. Siltie halāti;
   7. Operāciju zāles veļa (zaļā un zilā krāsā, jāmazgā atsevišķi);
   8. Tīrīšanas mopi (ievērojot ražotāja noteikto mazgāšanas režīmu, jāmazgā atsevišķi);
   9. Mikrošķiedras lupatiņas (ievērojot ražotāja noteikto mazgāšanas režīmu, jāmazgā atsevišķi).
2. Mazgāšanas un piegādes laiks (stundās no nodošanas līdz saņemšanas brīdim):
   1. Nodaļu veļa darba dienās 48h laikā. Izņemot Slimnīcas Hronisko slimnieku īslaicīgās sociālās aprūpes 1. un 2.nodaļas, kura piegāde jāveic arī brīvdienās iepriekš saskaņojot laiku;
   2. Operāciju zāles un Intensīvās terapijas nodaļas veļa darba dienās 24h;
   3. Tīrīšanas mopi un mikrošķiedras lupatiņas darba dienās 24h;
   4. Operācijas zāļu kostīmus darba dienās 24h;
   5. Spilvenu un segu ķīmiskā tīrīšana darba dienās 72h.
3. Vispārējās prasības:
   1. Izpildītājs nodrošina veļas uzglabāšanai un pārvadāšanai paredzēto konteineru regulāru dezinfekciju ne retāk kā 1 reizi nedēļā. Pasūtītājam ir tiesības pieprasīt Izpildītāju uzrādīt pielietoto dezinfekcijas līdzekļu drošību datu lapas.;
   2. Puses paraksta pieņemšanas-nodošanas aktu (pie veļas nodošanas mazgāšanai un tīrās veļas saņemšanas);
   3. Nodrošina, ka veļas mazgātavā ir barjera tipa jeb divdurvju vai plūsmas tipa tuneļa veļas mašīnas, kurām ir veļas mazgāšanai un dezinfekcijai nepieciešamie parametri un tehnoloģija, kas nodrošina automātisku dezinfekciju (temperatūra, mazgāšanas-dezinfekcijas līdzekļu dozēšana un ekspozīcija), veļas mazgātavā ir nodalīta netīrās un tīrās veļas plūsma (2016.gada 16.februāra Ministru kabineta noteikumus Nr. 104 „ Noteikumi par higiēniskā un pretepidēmiskā režīma pamatprasībām ārstniecības iestādē”);
   4. Sakarā ar to, ka nodaļā veļa 30-40% tiek nodota mazgāšanai mitra (tas veido mākslīgu svara pieaugumu), pakalpojumu apmaksā sareizinot izstrādājuma skaitu ar viena izstrādājuma vidējo svaru (tabula Nr.1). Summējot katra nodotā izstrādājuma noteikto vidējo svaru, iegūst kopējā nodotā daudzuma svaru, kuru fiksē speciālā Izpildītāja iegādātā žurnālā (pa nodaļām un katru dienu), kur parakstās Pušu pārstāvji. Katra mēneša pirmajā datumā Izpildītājs žurnālu iesniedz pārbaudei atbildīgajai personai. Pasūtītājs pārbauda piestādītā rēķinā norādītas summas atbilstību faktiski saņemtajam pakalpojuma apjomam, salīdzinot to ar pieņemšanas laikā parakstītajiem pieņemšanas – nodošanas aktiem;
   5. Veļu saņem saskaitītu un sašķirotu pa struktūrvienībām (nodaļām) un pēc veļas veidiem, veļas piegādes punktā Rīgā Bruņinieku ielā 5 (ieeja no Šarlotes ielas puses);
   6. Veļai un pārējām lietām jābūt kvalitatīvi izmazgātām, izgludinātām un transportēšanas gaitā iepakotām dubultā iepakojumā, kas pasargā to no inficēšanās un netīrumiem, ja netiek piedāvāts cits iepakojuma veids;
   7. Nekvalitatīvi veikta pakalpojuma gadījumā, atkārtota veļas mazgāšana, vai ķīmiska tīrīšana un veļas piegāde jāveic 1 līdz 2 darba dienu laikā no dienas, kad sastādīts akts par nekvalitatīvu pakalpojumu. Atkārtota mazgāšana, vai ķīmiska tīrīšana jāveic par Izpildītāja līdzekļiem. Savukārt, sabojātu, saplēstu, pazaudētu lietu gadījumā, Izpildītājs atmaksā pasūtītājam radušos zaudējumus pilnā apmērā, pamatojoties uz sastādītu aktu.
   8. Veļas saņemšana un nodošana notiek Pasūtītāja telpās - SIA „Rīgas 1.slimnīca” (adrese: Bruņinieku iela 5, Rīga (iebraukšana no Šarlotes ielas), ņemot vērā Tehniskās specifikācijas 1.2.punktu.
   9. Veļas savākšanu, transportēšanu, iekraušanu, izkraušanu un Tehniskās specifikācijas 4.8. punktā minēto telpu uzturēšanu kārtībā atbilstoši higiēnas prasībām nodrošina Izpildītājs ar saviem tehniskajiem un darbaspēka resursiem, kā arī nodrošina sava pārstāvja klātbūtni pie veļas saņemšanas un nodošanas Tehniskās specifikācijas 1.2.punktā minētajā laikā.
   10. Pasūtītājam ir tiesības klātienē pārliecināties par pakalpojuma organizēšanas atbilstību tehniskās specifikācijas prasībām, veicot pārbaudes Izpildītāja telpās Izpildītāja darba laikā, iepriekš nesaskaņojot pārbaudes laiku ar Izpildītāju.

*Pretendenta vadītāja vai pilnvarotās personas*

*amats, vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Pretendenta vadītāja vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1.tabula

***Vidējais viena izstrādājuma svars***

|  |  |  |
| --- | --- | --- |
| N.p.k. | Izstrādājuma nosaukums | Vidējais svars, kg |
| 1. | Palags | 0.500 |
| 2. | Puspalags | 0.250 |
| 3. | Virspalags | 1.300 |
| 4. | Spilvendrāna | 0.150 |
| 5. | Autiņi | 0.150 |
| 6. | Vīriešu krekls | 0.400 |
| 7. | Sieviešu krekls | 0.300 |
| 8. | Segas (flaneļa) | 1.500 |
| 9. | Segas (pusvilnas) | 1.900 |
| 10. | Pidžamas bikses (flaneļa) | 0.300 |
| 11. | Pidžamas jaka (flaneļa) | 0.400 |
| 12. | Drēbju maiss | 0.300 |
| 13. | Dvielis | 0.100 |
| 14. | Halāti, operāciju | 0.400 |
| 15. | Cepure, lakats | 0.050 |
| 16. | Bikses (kokvilnas) (baltas, zaļas) | 0.300 |
| 17. | Krekls (kokvilnas) (balts, zaļš) | 0.250 |
| 18. | Vatēts halāts | 1.50 |
| 19. | Gumijots autiņš | 0.400 |
| 20. | MOPS parastais | 0.140 |
| 21. | MOPS dubultais | 0.250 |
| 22. | Spilvens |  |